Líška (živočích)

Líška je slovenský názov niektorých rodov z čeľade psovité. 

Systematika 
V súčasnosti (podľa Luptáka 2003) je líška slovenský názov nasledujúcich rodov z čeľade psovité: 
Vulpes (vrátane Alopex a Fennecus (=Megalotis), pričom ale druh Vulpes zerda (=Fennecus zerda) má niekedy slovenské rodové meno fenek)
Urocyon (na konci 20. stor. občas zaraďovaný ako podrod rodu Vulpes)
Dusicyon v širšom zmysle, t.j.:
 Dusicyon v užšom zmysle
 Lycalopex (=Pseudalopex)
 Atelocynus
 Cerdocyon
(Pozri aj článok psovité a podrobnosti pozri v článkoch o jednotlivých vyššie uvedených rodoch.)
V druhej polovici 20. storočia sa slovenským názvom líška niekedy označoval len rod Vulpes, spravidla aj rod Urocyon a občas aj rod Otocyon (ktorý Lupták 2003 nazýva pes), zatiaľ čo rod Dusicyon v širšom zmysle mal na rozdiel od Luptákovho názvoslovia slovenské meno pes. Spomínaný rod Vulpes pritom buď zahŕňal taxón Alopex alebo taxón Alopex tvoril samostatný rod po slovensky nazývaný buď líška alebo pesec.BURNIE, D. ed. Zviera. Bratislava: Ikar, 2002, S. 180-187heslá psovité a líška. In: Pyramída (encyklopedický časopis)Príloha č. 2 k vyhláške 93/1999 Z. z. Ministerstva životného prostredia Slovenskej republiky
z 18. februára 1999 o chránených rastlinách a chránených živočíchoch a o spoločenskom ohodnocovaní chránených rastlín, chránených živočíchov a drevín  (detto: ) (vrátane podstránok k jednotlivým rodom)Nyakatura, K., Bininda-Emonds, O.R. Updating the evolutionary history of Carnivora (Mammalia): a new species-level supertree complete with divergence time estimates. BMC Biol 10, 12 (2012). https://doi.org/10.1186/1741-7007-10-12

Vyššie uvedené rody líšok ako celok dnes (a podobne už najneskôr v druhej polovici 20. storočia) netvoria jeden prirodzený taxón, t.j. sú rozmiestnené na viacerých miestach vývojového stromu a systému psovitých. Historicky však (zhruba do polovice 20. storočia) líšky často tvorili jeden taxón, ktorý sa väčšinou volal Vulpina(e) (t.j. po slovensky líšky) a ktorý zahŕňal:
 dnešné rody Vulpes (vrátane Alopex a Fennecus, staršie niekedy bez taxónu Fennecus) a Urocyon, 
 niekedy zahŕňal aj Dusicyon v širšom zmysle (Dusicyon v širšom zmysle sú totiž druhy, ktoré morfologicky tvoria prechod medzi vlkmi a líškami, preto je ich zaradenie sporné) 
 a v starších textoch niekedy zahŕňal aj dnešný rod Nyctereutes (Rod Nyctereutes sa dnes už po slovensky nevolá líška, ale psík, konkrétne psík medviedikovitý). 
Spomínaný taxón Vulpina(e) sa v niektorých systémoch uvádzal nie ako taxón Vulpina(e), ale ako podrod Vulpes (t.j. po slovensky líška) patriaci do široko poňatého rodu Canis (t.j. po slovensky pes), čo okrem iného po formálnej stránke znamená, že všetky druhy, ktoré do tohto podrodu patrili, mali rodové meno Canis, čiže napr. sa písalo Canis vulpes namiesto dnešného Vulpes vulpes a Canis cinereoargentatus namiesto dnešného Urocyon cinereoargentatus. heslá Carnivora a Fox. In: Encyclopaedia Britannica 1911 , lišky. In: Ottův slovník naučnýheslá Fuchs a Hund. In: Pierer's Universal-Lexikon. Altenburg 1858-59Brehms Thierleben. Allgemeine Kunde des Thierreichs, Leipzig: Verlag des Bibliographischen Instituts, 1884.  .

Charakteristika 
Presná charakteristika závisí od zvoleného rozsahu pojmu líška (pozri vyššie), ale minimálne pre rody Vulpes a Urocyon platia nasledovné hlavné spoločné znaky: Majú podlhovasté a relatívne menšie telo, krátke nohy, dlhý huňatý (výrazne chlpatý) chvost a končistý pysk. Horné trháky majú relatívne malé. Na rozdiel od psov sú bežne aktívne aj v noci. Za denného svetla majú elipsovité zreničky ako mačka. Vyhrabávajú si brlohy. Živia sa malými cicavcami a vtákmi, menej často hmyzom a plodmi.Svet živočíšnej ríše. Osveta, 1984. S. 243-246líška. In:  (Poznámka: Heslo je doslovný preklad z českého originálu, s chybami.)

Zdroje

Kategória:Psovité